สวัสดีดีค่ะ มีเลือดออกทางช่องคลอดค่ะมีมา4วันแล้วค่ะเลือดเป็นสีนำ้ตาลแต่ออกมานิดเดียวน่ะค่ะ ไปปรึกษาก็บอกว่าเป็นประจำเดือนมาแบบกระปริบประปอย ก่อนหน้านั้นได้กินยาคุมฉุกเฉินไปด้วยค่ะเมื่อต้นเดือนเมษาเลยอยากจะถามว่าที่เลือดออกเพราะอะไรกันแน่ค่ะ
สวัสดีค่ะ หากได้ทานยาคุมฉุกเฉินไปเมื่อต้นเมื่อเมษายน และมีเลือดออกกะปริดกะปรอยมา 4 วันในช่วงปลายเดือนเมษายน เลือดดังกล่าวไม่น่าใช่เลือดที่เป็นผลข้างเคียงของยาคุมฉุกเฉิน แต่อาจเกิดจาก1. เป็นประจำเดือน หากเลือดออกในช่วงวันที่ประจำเดือนควรจะมา คือมาห่างจากรอบที่แล้วประมาณ 24-35 วัน และมาติดต่อกันไม่เกิน 7 วัน และเมื่อหยุดแล้ว ไม่มีเลือดออกมาอีก เลือดดังกล่าวก็น่าจะเป็นประจำเดือน ซึ่งหากประจำเดือนมาปริมาณน้อย เลือดก็จะเป้นสีน้ำตาลได้2. หากเลือดออกกะปริดกะปรอยนานเกิน 7 วัน อาจเกิดจากสาเหตุอื่นๆ เช่น- การตั้งครรภ์ที่ผิดปกติ เช่น แท้งคุกคาม- ผลข้างเคียงจากการใช้ยาฮอร์โมนอื่นๆ เช่น ยาสตรี ยาสมุนไพร อาหารเสริม- เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก- มีภาวะไทรอยด์ฮอร์โมนต่ำ เกร็ดเลือดต่ำ การแข็งตัวของเลือดผิดปกติ ทานยาบางชนิด เช่น ยาละลายลิ่มเลือดแนะนำให้สังเกตเลือดที่ออกไปก่อนค่ะ หากมาไม่เกิน 7 วัน แล้วไม่มีเลือดออกกะปริดกะปรอยอีก เลือดดังกล่าวก็น่าจะเป็นประจำเดือน ไม่จำเป็นต้องทำอะไรค่ะ แต่หากยังคงมีเลือดออกกะปริดกะปรอยมาอีกเรื่อยๆ หรือมีปวดท้องน้อยมาก มีตกขาวที่ผิดปกติ แนะนำควรไปพบสูติ-นรีแพทย์เพื่อหาสาเหตุค่ะ